text: amigues i amics de caMot: de febrer 2012
  Escrit per caMot a les 18:38 4 comentaris:
  El proper diumenge 19 de febrer,
  a les 18.30h.,
  al local de caMot (c/ Sant Jacint Castanyeda),
  Raúl Zibechi presentarà el seu llibre:
  Raúl Zibechi és periodista i escriptor uruguaià, dedicat al treball amb moviments socials.
  Extracte del llibre Política y miseria:
  Escrit per Vicent Terol a les 19:57 Cap comentari:
  "En aquesta crisi, ningú no ha estat empresonat, malgrat el frau que ha causat pèrdues de bilions de dòlars. És la meua esperança que, a través d'aquesta pel·lícula, en menys de dues hores, tots puguen comprovar la naturalesa essencial i les causes fonamentals d'aquest problema" (Charles Ferguson, director del film Inside Job).
  Aquest divendres, 17 de febrer, a les 19:30h, podrem assistir a la projecció gratuïta del documental sobre la crisi que major repercussió mundial ha tingut. Serà al local de caMot (Xàtiva, c/Jacint Castanyeda).
  Què hi ha darrere del que ens expliquen els polítics i els mitjans de comunicació? És exagerat parlar d'estafa? Era previsible la crisi? Evitable?
  A Inside Job se'ns aporta molta informació: una successió de galtades ens deixa atordits, en un estat que va de la indignació a l'estupefacció. Tot contat amb un bon ritme narratiu.
  Pretenem xarrar una miqueta després de la pel·lícula. Porta un entrepà, si t'abelleix.
  Escrit per Vicent Terol a les 20:10 1 comentari:
  Se puede entrar en la realidad por la puerta principal o
  escurrirse en ella —es más divertido— por una ventanita."
  Dins de les activitats que realitza caMot, encetem una nova iniciativa per als més menuts. Ens referim a diferents activitats de caràcter mensual per als nens i nenes. Un espai i temps pensat per al gaudi on podrem participar de contes, fantasia, música, màgia i il•lusió.
  Tenim el plaer de començar amb Dani Miquel, el cantacançons, el dissabte 18 de Febrer a les 18:30 h...
  Escrit per caMot a les 23:44 Cap comentari:
  aquest dissabte 11, a les 10.30h a camot
  (i després quinzenalment)
  arregla eixa camisa que tant t'agrada, modernitza eixos pantalons que ja no utilitzes, fes una bosseta per posar l'entrepà, fes un llibre de tela per al teu nebot...
  utilitza el que ja tens per fer coses noves!
  imatge de l'última sessió de reciclatge
  Escrit per caMot a les 0:45 Cap comentari:
  Els col·lectius de La Costera signants d'aquest manifest en solidaritat amb les veïnes del Parc Alcosa volem manifestar el següent:
  La nostra plena solidaritat amb les veïnes del Parc Alcosa els quals estan pagant de manera cruel les conseqüències de les nombroses retallades que estem patint de mans de la Generalitat Valenciana. Actualment hi ha 3 persones en vaga de fam perquè fa 6 mesos que no poden tirar el projecte comunitari endavant, 30 persones que veuen els seus sous a les mans dels polítics, 70 dies d'estança indefinida a la capital del Túria, i fins a 320000€ de deute que ofega i assassina el projecte comunitari i social "Nosotr@s Mism@s".
  La nostra plena solidaritat i afecte amb les 3 persones que estan en vaga de fam per denunciar aquesta situació, amb els milers de persones que s'estan manifestant a València i a la comarca de l'Horta per mostrar la seua solidaritat amb les companyes del Parc Alcosa... En definitiva, amb totes aquelles persones que estan lluitant perquè la Generalitat pague el que deu.
  Reconeixem la tasca dels veïns de la Koordinadora de Kol·lectius del Parke, exemple de la lluita pels drets, exemple de solidaritat amb la resta de retallades, exemple de complicitat col·lectiva, exemple de trinxera indefinida que no està disposada a donar un pas enrere.
  Ànims, Solidaritat Parke Alkosa!
  caMot / Endavant / Raval Viu / Plataforma contra la crisi i les retallades / Col·lectiu de Solidaritat de la Costera